Jablanički upravni okrug
Jablanički upravni okrug se nalazi u južnoj Srbiji i prostire se na 2770 km2. Obuhvata jedan grad i pet općina sa ukupno 216.304 stanovnika (2011). Sjedište okruga se nalazi u Leskovcu. Na sjeveru graniči sa Nišavskim okrugom, na sjeveroistoku sa Pirotskim okrugom, na istoku sa Bugarskom, na jugu sa Pčinjskim okrugom, na zapadu sa Kosovom, te na sjeverozapadu sa Topličkim okrugom. Okrug je dobio ime po Gornjoj Jablanici, brdsko-planinskoj regiji koja se prostire jugozapadno od Leskovca i Lebana.